Odense Adresse-Contoirs Efterretninger, 1834-09-18
Landvæsen og Jndustrie. Kundgjørelsen om det Kongelige Landhuusholdningsselskabs Foretagender i Aaret fra 1 August 1833 til sidste Juli 1834 indeholder flere Beviser paa dette gavnstiftende Selskabs vedvarende Virksomhed. Til dets indre Anliggender hører saaledes en forandret Lovbestemmelse, hvorefter saadanne Mænd udenfor Selskabet kunne antages som Medlemmer af dets Kommissioner, hvilke formedelst deres Dygtighed og Virksomhed maae antages at kunne og ville fremme dets Formaal. Naar de i et Aar have været Medlemmer af en Kommission og efter Lovene atter vælges, ansees de som bestandige ordentlige Medlemmer, uden at yde noget Pengebidrag. Til Minde om afdøde Albr. Thaers store Fortjenester af Landbruget har Selskabet ladet forfærdigede en Medaille som et Agtelsestegn, der forestiller hans Brystbillede. Reversen vil angive Anledningen til Uddelelsen for hvert enkelt Tilfælde. Det først udprægede Expl. i Guld er med en Skrivelse fra Præsidenten tilstillet Kammerraad og Bogholder i Nationalbanken E. Borch, som i 22 Aar uden Godtgjørelse har været Samfundets Kasserer. Paa Reversen staaer i en Egekrands: "Fra det Kongelige Landhuusholdningsselskab til Kammerraad Enevold Borch." Etatsraad Johnsen, der ved forrige Aars Udgang efter Tour fratraadte som ældste Præsident, blev atter i Decbr. 1833 valgt for de 3 næste Aar. Tallet paa de Medlemmer, som erlægge aarligt Bidrag, er 140; desuden har Selskabet 34 bestandige Medlemmer (som forud have erlagt deres Vidrag engang for alle og 19 korresponderende Medlemmer. Selskabets aarlige Jndtægter ere ordinaire 5630 Rbd. r. S. og 2038. Rbd. Sedl., temporaire: 640 Rbd. r. S. og 1000 Rbd. Sedl. Af de i Tjeneste hos dygtige Landmænd udsatte Lærlinger, for at dannes til flinke Avlskarle og Agerdyrkere, dimitteredes til 1 Novbr. 1833 og 1 Mai 1834 ialt 11, men antoges igjen 18 nye Lærlinger. Som et Forskud til de med en offentlig Udstilling af indenlandske fortrinlige Kunst=, Fabrike, Manufaktur=, Jndustrie= og Haandværk Produkter forbundne Udgivters Bestridelse har Selskabet af sin Kasse bevilget en Sum af 200 Rbd. Sedler. Til en Række af sammenlignende Forsøg med raae Jorders Opdyrkning, som Hr. Justitsraad Fielstrup paa Sindinggaard i Hammerum Herred, Ringkjøbing Amt, har begyndt at anstille, er tilsagt ham et femaarigt Bidrag af Ste ad 100 Rbd. Sedler aarlig. Til indenlandske Qvægstammers Forædling er i videre Afdrag paa det femaarige Bidrag udbetalt Generalkrigskommissair Neergaard 200 Rbd. Sedler, ligesaa et Bidrag af 100 Rbd. r. S. til Præmiers Uddeling ved Dyrskuet i Lolland i Efteraaret 1833, 80 Rbd. til det i Hovedstaden af Selskabet til Blomsterkulturens Fremme oprettede Udsalgsted for blomstrende Potteplanter, og en Sum af 100 Rbd. Sedler til Jndkjøb af Havefrøe, til Jsland. Foruden Gaver af Bøger til de i Provindserne oprettede landekonomiske Selskaber og Almue=Laane Bibliotheker har Selskabet ydet Bidrag af 50 Rbd. Sedler, til det Almue=Bibliothek, som Provst Discher agter at oprette for Holbeks Amts nordre Provstie. Til planmæssig Dyrknings Fremme have i det sidst forløbne Aar 39 Gaardmænd, Skolelærere og Huusmænd oppebaaret 1585, Rbd. Sedler. Jblandt de Ansøgende er tilstaaet Skolelærer C. M. Kipper i Kistrup, Østerhæsinge Sogn, Svendborg Amt, 20 Rbd. aarlig i Løbet af 5 Aar. Forbedrede, Landbrugsredskaber er tilbudet 34 Mænd, deels uden Vederlag og deels imod nedsat Betaling. Paa to Præmiepløminger, den ene ved Maribo Ladegaard i Lolland, den anden ved Gammel=Estrup i Randers Amt, har Selskabet anvendt en Sum af 380 Rbd. og besluttet at yde et Bidrag af 100 Rbd. aarlig i 2 Aar til de af det i Sorøe Amt oprettede landekonomiske Selskab foranstaltede Præmiepløininger. Til Træplantnings Fremme er til 15 forskjellige Mænd udbetalt en Sum af 402 Rbd. 72 s. S. og T. Jfølge de til Selskabet indløbne Meddelelser har Konsistorialraad Bierregaard, Sognepræst i Hjermind ved Viborg, i Aarene 1832 og 1833 fra sin Planteskole uddeelt, uden Betaling 170,112 Stkr. unge og sunde Træplanter, af forskjellige Slags, til en stor Deel Træyndere i og udenfor Bondestanden. Tallet paa de Planter, som han i de 8 Aar 1826-1833 incl. har gratis uddeelt, udgjør ialt 660,517 Stkr., eller i Gjennemsnit 82,564 Stkr. aarlig. Deriblandt vare og adskillige Tusinde Frugttræstammer. For Grundforbedringer er uddeelt i Danmark 2 og i Jsland 2 af Selskabets Sølvbægere. Til fem Fæstegaard mænd under Steensballegaards Gods, som have stræbt at udvide og forbedre deres Høravl, har Selskabet skjænket et Par engelske Hørhegler til fælleds Brug. HuusmandsKone Maren Andersdatter af Heden, Aabye Sogn, Aalborg Amt er for qvindelig Landboflid tilkjendt den 3die Sølvmedaille. Jblandt de Flere, som ere nævnte med Hæder, ere: for opført Hegn og iværksatte Grundforbedringer, Eier af Wosemosegaard (Sanderum Sogn, Odense Amt) Jacob Madsen, som blandt andet har bragt 36 Tdr. Land tilforn udyrkede Jorder under Plov, mærglet de fleste af Gaardens Jorder; plantet meget baade i sin Skov og paa sit Hegn, og indført Rapsavl, samt Smed Hans Rasmussen, i Stenderup, Vesterhæsinge Sogn, Svendborg Amt; for planmæssig Dyrkning Skolelærer Høysholt i Brylle Sogn, Odense Amt, og for et Teglværk Anlæg i en Egn, hvor Teglværker endnu ere meget sjeldne, Gaardmand Jens Christian Hansen i Nørrelyndelse ved Odense, som i 6 Aar. fra sit Teglværæk har aarlig afsat 85,000 Stkr. Selskabet har desuden modtaget endeel Begjeringer og Understøttelse eller Belønning. Til Slutning meddeles de vedtagne Bestemmelser for Selskabets Virksomhed. Udmærkede og mønsterværdige Foretagender i Landbruget vil Selskabet, saavidt muligt, stræbe at hædre og paaskjønne. Selskabets Agtelsestegn bestaae i Medailler og Sølvbægere. Medaillernes Værdie er følgende: første Guldmedaille 36 Speciesdukater, anden 18 Speciesdukater, tredie 13 Speciesdukater og fjerde 9 Speciesdukater. Første Sølvmedaille veier 8 Lod, anden 4 Lod, tredie 2 Lod og fjerde 1 1/2 Lod. Det første og største Bæger med Laag veier 28 Lod; det sjette og mindste 7 Lod; de tre større Bægere ere indvendigt forgyldte. Vægerne forsynes med en, for hvert enkelt Tilfælde, passende Jndskrift. Alle Andragender maae, naar Vedkommende ønske at faae dem afgjorte i næste Aar, være indkomne inden Nytaar.